תולדות אדם/הסכמות


הסכמה א

מכתב. מכבוד אדונינו מורינו ורבינו, הגאון הגדול, המפורסים עד קצוי ארץ וים רחוקים, רשכב"הג נזר ישראל וצבי תפארתו, כל בני ישראל הולכים לאורו, כש"ת מוהר"ר משה באב"ד שליט"א. אב"ד דפה הק"ק לבוב והגליל יע"א.

ב"ה

זה ספר תולדות אדם, הגדול בענקים, אדונינו רבינו רוח אפינו משיח ה', מאורן של ישראל, מהרש"א ז"ל. אשר כתב האברך הרב החריף ובקי, משנתו כ"ב ונקי, השלם, זך הרעיון, הר' ראובן נ"י מרגליות, מזה. אינו סיפור תולדתי במובן הרגיל. ראו הביא לנו האיש ראשית בכורי עשתונותיו, אשר הרו והגו רעיוניו מדי עסקו בחדושי מהרש"א ז"ל. בחן ובדק בגנזי נסתריו, לדעת מוצאיו ומבואיו, דרכו והליכתו בקדש, סגנונו ואופאו שלו. את הכל עשה יפה בעטו, וערך לפנינו מטעמים, זר זהב עשה סביב מחברתו, ציצים ופרחים לתורה, ותעלומה יוציא לאורה.

החוברת בכלל, רוח חן שפוכה על פני'. אם כי נכתב מידי עול ימים בשחר טל ילדותו, לפי מעט שניו הרבה מקנתו, והגדיל לעשות. קנאת סופרים תרבה חכמה, ישוטטו רבים ותרבה הדעת, ממנו יראו וכן יעשו צעירי ימים, ישליכו אלילי כספם וזהבם, ויכרו אוזן לשמוע בלמודים, ולעשות כמתכונתו, להגדיל תורה ולהאדירה.

לבוב, עש"ק משפטים, תער"ב.

משה באב"ד, חונה פה ק"ק לבוב והגליל.

הסכמה ב

מכתב. מכבוד הרב הגאון המובהק, המפורסים בכל תפוצות ישראל, כקש"ת מוהר"ר אברהם בנימן קלוגער שליט"א. בן לאותו צדיק גאון ישראל וקדושו מרן המהרש"ק זצ"ל.

ב"ה, אור ליום ג', ב' אדר שמרבין בו בשמחה, לסדר "וכן תעשו" "נחת רוח", לפ"ק בראדי יע"א.

הנה בא לכאן האברך הרב החריף ובקי, השלם בתורה וחכמה, כש"ת מוה"ר ראובן מרגליות, דק"ק לבוב. והראה לי כמה עלים מספרו אשר הוא מדפיס כעת, תולדות המהרש"א ז"ל. ועיינתי בהם, וכל יקר ראתה עיני בהערותיו המושכלות. לכן, אם כי על ידי חולשת כוחי הנני משיב ריקם גם פני השואלים בהלכה אשר בכל יום אלי ידרושין, עד אשר יעבור עלי רוח מן השמים וירפא לכל גופי, חוץ מזה, הנני מן הצנועים המושכים ידיהם מלתת הסכמות, מכמה וכמה טעמים הכמוסים עמדי, בכל זאת יצאתי הפעם חוץ מגדרי, לאשר תהיתי על קנקנו, וראיתי כי הוא מופלג בתורה ושלם במעלות ומידות. גם בכדי להפיח רוח התשוקה בלב צעירי ימים לשקוד על דלתי התורה בחזקה. והנני מסכם והולך להביא ספרו לביה"ד, ואקוה כי יראו ישרים וישמחו כי ברכה רבה בו.

דברי הכותב בידים רפות, למען כבוד התורה ולומדי', אברהם בנימן קלוגער, בהגאון מהרש"ק ז"ל.